Marjorie

"Marjorie" (מעוצב באותיות קטנות; בעברית: "מרג'ורי") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore.<ref name=":0"></ref> השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום.<ref name=":0" /> השיר נכתב כמחווה לסבתה של סוויפט, זמרת האופרה מרג'ורי פינליי. בשיר, היא מדברת על העצות שנתנה לה ועל כך שהיא מרגישה אשמה שלא הכירה אותה מספיק. השיר מאופיין בקולות של סינתיסייזרים, כלי מיתר ודגימות משיריה של פינליי. השיר זכה לשבחים ביקורתיים רחבים, תוך מתן דגש על הרגש, המילים וההפקה שלו. מבקרים רבים בחרו בשיר כגולת הכותרת באלבום וכינו אותו כאחד משיריה הנוקבים ביותר של סוויפט.

== רקע והרכב ==
215x215px
לפני יציאת האלבום סוויפט חשפה כי הוא יכלול שיר על סבתה.<ref></ref> השיר הופץ ביחד עם האלבום ב-11 בדצמבר 2020 כרצועה ה-13 מתוכו.<ref name=":1"></ref> היא סיפרה כי הוא נכתב על סבתה מרג'ורי פינליי, אשר הייתה זמרת אופרה והשפיעה על הרצון שלה לפצוח בקריירה מוזיקלית. פינליי נולדה בממפיס טנסי בשנת 1928 ונפטרה בשנת 2003 ברדינג, פנסילבניה.<ref></ref>

מילות השיר בנויות בצורה של מזמור, ומדברות על דברים אשר למדה סוויפט מסבתה כמו "לעולם לא לשכוח להיות חביבה", "לעולם לא להיות כל כך פיקחת" וכולי.<ref name=":1" /> בנוסף לכך, הוא מתאר את תחושת הצער שסוויפט הרגישה לאחר מותה ואת תחושת האשמה על כך שלא בילתה עימה מספיק זמן.<ref></ref> הפקת השיר מאופיינת ממוזיקת סינת'טית, תוך שנעשה שימוש בכלי מיתר,<ref name=":2"></ref><ref name=":3"></ref> בצ'לו,<ref name=":4"></ref> בהרמוניות וביטים. בנוסף לכך, הוא משלב גם את קולות הרקע של סבתה בשירת האופרה שלה.<ref name=":2" /> השיר למעשה מהווה המשך לרצועה השמינית ב-Folklore, "Epiphany" אותה כתבה סוויפט על סבה, דין.<ref></ref>

=== כתיבה והפקה ===
השיר נכתב על ידי סוויפט עצמה והולחן על ידי ארון דסנר, כאשר סוויפט כתבה את המילים שלו בשילוב הלחן של דסנר. סוויפט עצמה תרמה להלחנה שלו כאשר הביאה לדסנר את ההקלטות של סבתה, אותן הוא כלל בתוך "Marjorie". מוזיקת הגיבוי של השיר הורכבה מ-"Alvers Hi-Hat Generator"; תוכנה שפותחה על ידי המפיק ריאן אולסון, בה היה שימוש רב בשיריה של הלהקה ביג רד משין. התוכנה לוקחת כל צליל בשיר ומחלקת אותם לדוגמאות ומציבה אותם בתבניות מוזיקליות אקראיות. דסנר עבר על התבניות, בחר את החלקים המועדפים עליו, ערך ופיתח אותם ושלח אותם לסוויפט. בעקבות הקלטת השיר, הוקלטה גם "Peace", הרצועה ה-15 ב-Folklore הדוגמת את "Marjorie", כאשר ההרמוניה בגשר המוזיקלי של "Marjorie" נמצאת גם ב-"Peace".<ref></ref><ref></ref>

== ביקורת ==
אנני זאלסקי מ-The A.V. Club שיבחה את מילות השיר אותן כינתה כ"קורעות לב" ואת הפקתו של השיר אותה כינתה כ"מייסרת". מעבר לכך, היא כינתה את השיר כ"אחד מהשירים הטובים של הזמרת מתחילת הקריירה שלה ועד יציאתו של Evermore".<ref name=":4" /> האנה מלריאה מ-NME טענה ש"ייתכן והשיר מדבר על הצער והאשמה שחשה סוויפט בעקבות מותה של פינליי".<ref></ref> מדליין קרון מ-American Songwriter החמיאה למילות השיר אותן כינתה כ"נשגבות" וטענה שהן משבחות את סבתה של סוויפט ומוקירות את "הדימויים החיים" שהיא מעוררת.<ref></ref> בנוסף לכך, היא החמיאה לקליפ המילים שלו. מאורה ג'ונסטון מאנטרטיינמנט ויקלי שיבחה את השימוש בסינתיסייזרים, בכלי הנגינה ובקולותיה של סבתה וטענה כי הם מוסיפים חיים לשיר.<ref name=":3" /> כריס וילמן מוראייטי האמין כי "השיר ישאיר עין יבשה רק אצל אנשים שלעולם לא חוו מוות של אדם קרוב" והוסיף שנקודת השיא בו היא "קולות הרקע של סבתה של סוויפט".<ref></ref>

אלן ג'ונסון מ-Paste שיבחה את השיר והחשיבה אותו כ"אחד משיריה הטובים ביותר של סוויפט בכל הזמנים", וכתבה כי "חוכמתה החזקה ביותר בשיר הופכת אותו לשיר המייצג ביותר מתוך אלבומה התשיעי Evermore – אלבום אינטימי ושליו".<ref></ref> פטריק ראיין מ-USA Today כינה את השיר "כמחווה קורעת לב".<ref></ref> קלייר שפר מרולינג סטון כינתה את השירה של סוויפט כ"מבריקה והורסת" וכ"קלאסיקה". בנוסף לכך, השוותה אותו לשיר הצדקה "Ronan" שהוציאה בשנת 2012, ואמרה שלסוויפט יש "כישרון בכתיבת הספדים" וכי לא יכלה לחשוב על שיר "שתופס בצורה כה מושלמת את הטרגדיה של אובדן יקירייך כשאת צעירה מכדי לראות את מלוא ערכם".<ref></ref> מבקר מוזיקה מטעם Stereogum הפנה כלפי השיר ביקורת מעורבת והדגיש את השימוש בכלי נגינה שונים בו.<ref></ref>

סטיבן תומאס ארלוויין מ-AllMusic מתח ביקורת על השימוש במוזיקה אלקטרונית בשיר ועל כך שהמוזיקה האלקטרונית לא מדגישה את הצער שחוותה סוויפט אלא עושה ההפך.<ref></ref> ג'ון פארלס מניו יורק טיימס שיבח את הפקת השיר, ואת השימוש במכשור ובמוזיקה האלקטרונית.<ref></ref> פונץ' ליוואנאג מ-Manila Bulletin תיאר את השיר כ"בלדה מרגשת ויפהפייה".<ref></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 206 השירים של טיילור סוויפט, לפי דירוג
|9
|<ref></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|94
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|76
|<ref></ref>
|}

== קליפ מילים ==
ביום יציאתו של Evermore, הופץ קליפ המילים הרשמי של "Marjorie" בחשבון היוטיוב הרשמי של טיילור סוויפט. הקליפ כולל תמונות וקליפים של סבתה וגם תמונות של סבתה ביחד עימה.<ref></ref>

== הצלחה מסחרית ==
בארצות הברית השיר הצליח להגיע למקום ה-75 במצעד הבילבורד הוט 100,<ref></ref> ולמקום ה-16 במצעד שירי הרוק & האלטרנטיביים, שם נשאר במשך שלושה שבועות.<ref></ref> במצעד השירים האלטרנטיביים הדיגיטליים דורג בשיאו במקום ה-18, תוך שזכה להצלחה גם במצעד שירי הסטרימינג (אלטרנטיבי).<ref></ref> במצעד של רולינג סטון טופ 100 הגיע בשיאו למקום ה-56 והפך לאחד מהשירים המצליחים ביותר מ-Evermore.<ref></ref> במצעד בילבורד גלובל 200 הגיע בשיאו למקום ה-66,<ref></ref> אך במצעד בילבורד גלובל ללא ארצות הברית הגיע למקום ה-129.<ref></ref> בנוסף לכך, התברג השיר גם במצעד הסינגלים האוסטרלי ובקנדה הוט 100.<ref></ref> במצעד הסינגלים הבריטי הגיע למקום ה-94 במצעד שירי הסטרימינג של המדינה.<ref></ref>

== קרדיטים וצוות ==

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|11 בדצמבר 2020
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירי הנצחה
קטגוריה:שירים על ידוענים
קטגוריה:בלדות משנות ה-2020
קטגוריה:שירי סינת'-פופ אמריקאיים
קטגוריה:שירים אלקטרוניים אמריקאיים
קטגוריה:שירי כסף בממלכה המאוחדת